Kapsasupp
Kapsasupp on soe supp, mille põhikomponent on kapsas. Supis võib sisalduda ka liha, kartul, porgand jm. Supp on maitsestatud maitseainetega, Eesti köögis kasutatakse selleks peale soola tihti musta pipra teri ja loorberilehti. Kapsasuppi võib teha nii värskest (värskekapsasupp) kui ka hapendatud kapsast (hapukapsasupp). Kapsasupi serveerimisel võib lisada hapukoort ja maitserohelist (peterselli, tilli vms). Vene köögis levinud kapsasuppi nimetatakse štšiks.